
                               RAPORT

asupra proiectului de Lege
 privind asociaţiile pensionarilor

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind asociaţiile pensionarilor, trimis cu adresa nr. P.L.X-594, din 4 octombrie 2004, înregistrat sub nr. 31/ 902 din 5 octombrie 2004.

Potrivit prevederilor art. 75 din Constituţie şi ale art. 86 alin. 3 pct. 1  din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege. 

Senatul  a adoptat proiectul de lege în şedinţa sa din 30 septembrie 2004.

Consiliul Legislativ  a avizat favorabil  proiectul de lege, conform avizului nr. 850/14.05.2004.

Comisia pentru buget, finanţe şi bănci, Comisia pentru drepturile omului, culte şi problemele minorităţilor naţionale şi Comisia pentru muncă şi protecţie socială au avizat favorabil proiectul de lege, conform avizelor  nr.  563/7.10.2004, 25/294/13.10.2004 şi, respectiv, 27/464/08.10.2004.

Comisia pentru administraţie publică, amenajarea teritoriului şi echilibu ecologic a avizat favorabil proiectul de lege  cu un amendament, conform avizului nr.26/2037/12.10.2004.

La Comisie au fost depuse în termen amendamente din partea doamnei deputat Smaranda Dobrescu, precum şi din partea domnului deputat Kerekes Karoly.

Proiectul de lege, care provine dintr-o propunere legislativă a doamnei deputat Smaranda Dobrescu şi domnului deputat  Dumitru Buzatu, are ca obiect  reglementarea cadrului legislativ pentru constituirea, organizarea şi funcţionarea unor structuri asociative ale pensionarilor, cu scopul asigurării unei implicări active a pensionarilor în viaţa socială, printr-o colaborare permanentă între aceştia şi autorităţile administraţiei publice centrale şi locale.

În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege în şedinţa din 13 octombrie 2004.

La lucrările comisiei au participat,  din partea Ministerului Justiţiei, doamna Cristina Ieremia – şef serviciu p şi doamna  Alina Rădoi – şef serviciu, iar din partea iniţiatorilor, doamna deputat Smaranda Dobrescu.
După dezbateri, membrii comisiei au hotărât, cu unanimitate de voturi,  ca proiectul de Lege privind asociaţiile pensionarilor să fie supus, spre dezbatere şi adoptare, plenului Camerei Deputaţilor, cu amendamentele admise  prezentate în Anexa nr.I. Amendamentele respinse sunt redate în,  Anexa  nr.II  la prezentul raport.  
La lucrările comisiei au fost prezenţi 21 deputaţi din totalul de 23 membri ai comisiei.

Proiectul de lege face parte din categoria legilor ordinare. 

                                    PREŞEDINTE,                                                                              SECRETAR,
                            Prof.univ.dr. Ion NEAGU                                                                    Florin Iordache
Consilieri
Dumitra Diaconu

Dr. Nicolae Voiculescu

ANEXA  nr.I
                                                                       AMENDAMENTE ADMISE

	Nr.

crt.
	Text adoptat de Senat
	Amendamentul propus  şi autorul acestuia
	Motivare
	Camera decizională

	1.
	CAPITOLUL I

Dispoziţii generale


	      Titlul nemodificat.
	
	

	2.
	      Art.1.-
(1) 
Pensionarii, indiferent de sistemul de asigurări sociale căruia îi aparţin, în vederea apărării drepturilor şi a promovării intereselor economice, sociale, culturale şi sportive, fără nici o îngrădire sau autorizare prealabilă, pot constitui asociaţii proprii, prin derogare de la prevederile Ordonanţei Guvernului nr.26/2000 cu privire la asociaţii şi fundaţii, cu modificările şi completările ulterioare, ori  pot adera la astfel de asociaţii.


(2)
Asociaţia pensionarilor este persoană juridică de drept privat, autonomă, neguvernamentală, fără scop patrimonial şi apolitică.

(3)
Un pensionar nu poate face parte, în acelaşi timp, din mai multe asociaţii ale pensionarilor.


	       Art.1.-
(1) 
Pensionarii, indiferent de sistemul de asigurări sociale căruia îi aparţin, în vederea apărării drepturilor şi a promovării intereselor economice, sociale, culturale, sportive şi altele, fără nici o îngrădire sau autorizare prealabilă, pot constitui asociaţii proprii, prin derogare de la prevederile Ordonanţei Guvernului nr.26/2000 cu privire la asociaţii şi fundaţii, cu modificările şi completările ulterioare, ori  pot adera la astfel de asociaţii.


(2 - Text nemodificat.
(3)
- Text nemodificat.
Autor: deputat Ştefan Cazimir.
	     Pentru acurateţe gramaticală s-a introdus virgula după  „culturale”.
      Pentru acurateţea textului.


	Camera Deputaţilor

	3.
	     Art.2.-
Asociaţia pensionarilor se constituie în scopul:


a)
apărării dreptului fiecăruia dintre membrii săi la o pensie calculată şi acordată în condiţiile legii,  precum şi la alte drepturi de asigurări sociale, potrivit legii;


b)
reprezentării membrilor asociaţiei în raporturile cu instituţiile administraţiei publice centrale şi locale, în vederea obţinerii, în condiţiile legii, a drepturilor cuvenite acestora;


c)
organizării de activităţi recreative, culturale şi sportive, pentru pensionari şi familiile acestora;


d)
organizării unor activităţi de ajutorare şi asistenţă socială pentru pensionari, în colaborare cu instituţiile specializate ale administraţiei publice.


	     Art.2. - Text nemodificat.
	
	

	4.
	CAPITOLUL II

Înfiinţarea şi înscrierea asociaţiilor pensionarilor


	      Titlul nemodificat.
	
	

	5.
	      Art.3.-
(1)
Asociaţia pensionarilor este subiectul de drept,  constituit din cel puţin 25 de pensionari care, pe baza înţelegerii, pun în comun şi fără drept de restituire, contribuţia materială şi aportul lor fizic şi intelectual pentru realizarea unor activităţi în interesul lor.

(2)
Asociaţiile pensionarilor se constituie corespunzător unităţilor administrativ - teritoriale: judeţ, oraş, comună.

(3)
Pensionarii proveniţi din acelaşi domeniu de activitate îşi pot constitui organizaţii proprii.


	      Art.3.-
(1)
Asociaţia pensionarilor este subiectul de drept,  constituit din cel puţin 25 de pensionari care, pe baza înţelegerii, pun în comun  contribuţia materială şi intelectuală pentru realizarea unor activităţi în interesul acestora.

      (2) - Text nemodificat.
      (3) - Text nemodificat.
     Autor: deputat Ştefan Cazimir.

	      Pentru acurateţea textului.


	Camera Deputaţilor


	6.
	      Art.4.-
(1)
Asociaţia pensionarilor dobândeşte personalitate juridică prin înscrierea în Registrul asociaţiilor pensionarilor, aflat la grefa judecătoriei în a cărei rază teritorială aceasta îşi are sediul.

       (2)
Registrul asociaţiilor pensionarilor prevăzut la alin.(1) este constituit conform prevederilor Ordonanţei Guvernului nr.26/2000 şi ale Regulamentului privind organizarea Registrului asociaţiilor şi fundaţiilor, Registrului federaţiilor şi Registrului naţional al persoanelor juridice fără scop patrimonial, aprobat prin Ordinul ministrului justiţiei nr.954/B/C din 26 aprilie 2000.

	      Art.4.-
Asociaţia pensionarilor dobândeşte personalitate juridică prin înscrierea în Registrul asociaţiilor şi fundaţiilor, aflat la grefa judecătoriei în a cărei rază teritorială aceasta îşi are sediul, conform prevederilor Ordonanţei Guvernului nr.26/2000, cu modificările şi completările ulterioare.

      (2) – Se elimină.
      Autor: Comisia juridică.
	      Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000.
      Ca urmare a modificărilor aduse la alin.(1), textul alin.(2) nu se mai justifică.
	Camera Deputaţilor



	7.
	      Art.5.-
(1)
În vederea dobândirii personalităţii juridice, membrii fondatori încheie, în formă autentică, sub sancţiunea nulităţii, actul constitutiv şi aprobă statutul asociaţiei pensionarilor.


(2)
Actul constitutiv cuprinde:

a)
datele de identificare a membrilor fondatori: numele şi prenumele, cetăţenia şi domiciliul acestora;

b)
exprimarea voinţei de asociere şi a scopului propus;

c)
denumirea asociaţiei;

d)
sediul asociaţiei;

e)
durata de funcţionare a asociaţiei, pe termen determinat, cu indicarea expresă a termenului sau, după caz, pe termen nedeterminat;

f)
patrimoniul iniţial al asociaţiei, activul patrimonial, în valoare de cel puţin salariul minim pe economie, la data constituirii asociaţiei, este alcătuit din aportul în natură şi/sau bani al membrilor fondatori;

g)
componenţa nominală a primelor organe de conducere, administrare şi control ale asociaţiei;
      h)
datele persoanei/persoanelor împuternicită/împuternicite să desfăşoare procedura de dobândire a personalităţii juridice a asociaţiei pensionarilor;

i)
semnăturile membrilor fondatori.

      (3)
Statutul cuprinde, sub sancţiunea nulităţii absolute:


a)
elementele prevăzute la alin.(2), cu excepţia celor de la lit.g) şi h); 

b)
explicitarea scopului şi a obiectivelor asociaţiei;


c)
modul de dobândire şi de pierdere a calităţii de membru al asociaţiei;


d)
drepturile şi obligaţiile membrilor asociaţiei;


e)
categoriile de resurse patrimoniale ale asociaţiei;


f)
atribuţiile organelor de conducere, administrative şi de control ale asociaţiei;


g)
destinaţia bunurilor, în cazul dizolvării asociaţiei, cu respectarea prevederilor legale aplicabile;


h)
modul de stabilire şi încasare a cotizaţiei.


	      Art.5.-(1)
-Text nemodificat.
     (2)
Actul constitutiv cuprinde:

      a)
- Text nemodificat;

       b)
- Text nemodificat;

       c)
- Text nemodificat;

       d)
- Text nemodificat;

e)
durata de funcţionare a asociaţiei, pe termen determinat, cu indicarea expresă a termenului, sau, după caz, pe termen nedeterminat;

f)
- Text nemodificat;

      g)
- Text nemodificat;

      h)
datele persoanei/persoanelor împuternicite să desfăşoare procedura de dobândire a personalităţii juridice a asociaţiei pensionarilor;

      i)
- Text nemodificat.
      (3)
- Text nemodificat.
      Autor: deputat Ştefan Cazimir.

	    Pentru corectitudine gramaticală s-a introdus virgula după „termenului”.
    Pentru corectitudine gramaticală.
	Camera Deputaţilor



	8.
	       Art.6.-
(1)
Cererea pentru înscrierea asociaţiei pensionarilor în Registrul asociaţiilor pensionarilor aflat la grefa judecătoriei în a cărei circumscripţie teritorială urmează să îşi aibă sediul, se depune la judecătorie de persoana împuternicită, în condiţiile prevăzute la art.5 alin.(2) lit.h).


(2)
Cererea de înscriere va fi însoţită de următoarele documente:


a)
actul constitutiv;


b)
statutul asociaţiei;


c)
acte doveditoare ale sediului şi patrimoniului iniţial;


d)
dovada eliberată de Ministerul Justiţiei privind disponibilitatea denumirii noii asociaţii.
	        Art.6.- (1)
Cererea pentru înscrierea asociaţiei pensionarilor în Registrul asociaţiilor şi fundaţiilor aflat la grefa judecătoriei în a cărei circumscripţie teritorială urmează să îşi aibă sediul, se depune la judecătorie de persoana împuternicită, în condiţiile prevăzute la art.5 alin.(2) lit.h).
      (2) – Text nemodificat.
     Autor: Comisia juridică.


	     Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000.

	

	9.
	     Art.7.-
(1)
Asociaţia devine persoană juridică din momentul înscrierii ei în Registrul asociaţiilor pensionarilor.

(2)
În termen de 3 zile de la data depunerii cererii de înscriere şi a documentelor prevăzute la art.6 alin.(2), judecătorul desemnat de preşedintele instanţei verifică legalitatea acestora şi dispune, prin încheiere, înscrierea asociaţiei în Registrul asociaţiilor pensionarilor.

(3)
Odată cu efectuarea înscrierii, încheierea prin care s-a dispus înscrierea se comunică, din oficiu, organului fiscal local în a cărui rază teritorială se află sediul asociaţiei,  pentru evidenţa fiscală, cu menţionarea numărului de înscriere în Registrul asociaţiilor pensionarilor.


	       Art.7.-
(1)
Asociaţia devine persoană juridică din momentul înscrierii ei în Registrul asociaţiilor şi fundaţiilor.

(2)
În termen de 3 zile de la data depunerii cererii de înscriere şi a documentelor prevăzute la art.6 alin.(2), judecătorul desemnat de preşedintele instanţei verifică legalitatea acestora şi dispune, prin încheiere, înscrierea asociaţiei în Registrul asociaţiilor şi fundaţiilor.

      (3)
O dată cu efectuarea înscrierii, încheierea prin care s-a dispus înscrierea se comunică, din oficiu, organului fiscal local în a cărui rază teritorială se află sediul asociaţiei,  pentru evidenţa fiscală, cu menţionarea numărului de înscriere în Registrul asociaţiilor şi fundaţiilor.

      Autor: Comisia juridică.

	     Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000.
     Pentru acurateţe gramaticală.
	Camera Deputaţilor



	10.
	       Art.8.-
(1)
În cazul în care cerinţele legale pentru constituirea asociaţiei nu sunt îndeplinite, judecătorul, la expirarea termenului prevăzut la art.7 alin.(2), va cita, în camera de consiliu, pe reprezentantul asociaţiei, punându-i în vedere, în scris, să remedieze neregulile constatate până la termenul următor, care nu va fi mai mare de o săptămână.


(2)
Dacă încălcarea cerinţelor legale constatată priveşte dispoziţiile art.40 alin.(2) din Constituţie, pentru termenul fixat va fi citat şi parchetul de pe lângă instanţa sesizată, căruia i se vor comunica, în copie, cererea de înscriere, împreună cu actul constitutiv şi statutul asociaţiei. În acest caz, punerea concluziilor de către procuror este obligatorie.


	      Art.8.- Text nemodificat.
	
	

	11.
	      Art.9.-
(1)
În situaţia în care, la termenul fixat, neregulile sunt înlăturate, judecătorul, ascultând şi concluziile procurorului, dacă este cazul, va lua act despre aceasta prin încheiere, dispunând înscrierea asociaţiei în Registrul asociaţiilor pensionarilor.


(2)
În cazul în care neregulile nu au fost înlăturate sau, deşi legal citat, reprezentantul asociaţiei lipseşte în mod nejustificat, judecătorul va respinge cererea de înscriere, prin încheiere motivată.


(3)
Încheierile prevăzute la alin.(1) şi (2) se vor pronunţa în cel mult 24 de ore de la încheierea dezbaterilor şi se vor redacta în termen de cel mult 48 de ore de la pronunţare.


	       Art.9.-
(1)
În situaţia în care, la termenul fixat, neregulile sunt înlăturate, judecătorul, ascultând şi concluziile procurorului, dacă este cazul, va lua act despre aceasta prin încheiere, dispunând înscrierea asociaţiei în Registrul asociaţiilor şi fundaţiilor.

      (2) - Text nemodificat
.


     (3) -Text nemodificat.
      Autor: Comisia juridică.

	      Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000
	Camera Deputaţilor



	12.
	     Art.10.-
(1)
Încheierea de admitere sau de respingere a cererii de înscriere este supusă numai recursului. 


(2)
În cazul în care procurorul nu a participat la soluţionarea cererii, parchetului de pe lângă instanţa sesizată i se vor comunica şi copii după actul constitutiv şi statutul asociaţiei, împreună cu încheierea de admitere ori respingere a cererii de înscriere, după caz.


(3)
Termenul de recurs este de 5 zile şi curge de la data pronunţării, pentru cei prezenţi, şi de la data comunicării, pentru cei care au lipsit.


(4)
Recursul se soluţionează cu citarea părţilor, în camera de consiliu, de urgenţă şi cu precădere. Dispoziţiile art.9 alin.(3) cu privire la  pronunţarea şi redactarea hotărârii se aplică în mod corespunzător.


	      Art.10.-(1).-Text nemodificat. 
     (2)-Text nemodificat.



     (3)
Termenul de recurs este de 10 zile şi curge de la data pronunţării, pentru cei prezenţi, şi de la data comunicării, pentru cei care au lipsit.

     (4) -Text nemodificat.

      Autor: deputat Cornel Bădoiu.
	      Termenul de recurs prevăzut iniţial este insuficient pentru deralarea operaţiunilor procedurale specifice.
	Camera Deputaţilor

	13.
	      Art.11.-
(1)
Înscrierea în Registrul asociaţiilor pensionarilor, în conformitate cu prevederile art.7, se efectuează în ziua rămânerii irevocabile a încheierii de admitere, eliberându-se reprezentantului asociaţiei, la cerere, un certificat de înscriere, care va cuprinde; denumirea asociaţiei, sediul acesteia, durata de funcţionare, numărul şi data înscrierii în Registrul asociaţiilor pensionarilor.


(2)
În relaţiile cu terţii, dovada personalităţii juridice se face cu certificatul de înscriere.


	     Art.11.-
(1)
Înscrierea în Registrul asociaţiilor şi fundaţiilor, în conformitate cu prevederile art.7, se efectuează în ziua rămânerii irevocabile a încheierii de admitere, eliberându-se reprezentantului asociaţiei, la cerere, un certificat de înscriere, care va cuprinde: denumirea asociaţiei, sediul acesteia, durata de funcţionare, numărul şi data înscrierii în Registrul asociaţiilor şi fundaţiilor.

      (2)- Text nemodificat.
      Autor: Comisia juridică.
	      Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000.
	Camera Deputaţilor

	14.
	       Art.12.-
(1)
Asociaţia judeţeană a pensionarilor îşi poate constitui filiale, cu structuri teritoriale, cu un număr minim  de 20 membri, organe de conducere proprii şi un patrimoniu distinct de cel al asociaţiei.

(2)
Filialele sunt entităţi cu sau fără personalitate juridică, putând încheia, în nume propriu, acte juridice de administrare şi de conservare, în condiţiile stabilite de asociaţie.

(3)
Filiala se constituie prin hotărâre a comitetului asociaţiei. Personalitatea juridică, unde este cazul, se dobândeşte de la data înscrierii filialei în Registrul asociaţiilor pensionarilor.

(4)
În vederea înscrierii filialei asociaţiei pensionarilor, reprezentantul acesteia va depune cererea de înscriere, împreună cu hotărârea de constituire a filialei şi cu actele doveditoare ale sediului şi patrimoniului iniţial, la judecătoria în a cărei circumscripţie teritorială urmează să-şi aibă sediul filiala. Dispoziţiilor art.8-11 sunt aplicabile în mod corespunzător.


	     Art.12.-(1)-Text nemodificat.



      (2)-Text nemodificat
.


       (3)
Filiala se constituie prin hotărâre a comitetului asociaţiei. Personalitatea juridică, unde este cazul, se dobândeşte de la data înscrierii filialei în Registrul asociaţiilor şi fundaţiilor.

       (4) În vederea înscrierii filialei asociaţiei pensionarilor, reprezentantul acesteia va depune cererea de înscriere, împreună cu hotărârea de constituire a filialei şi cu actele doveditoare ale sediului şi patrimoniului iniţial, la judecătoria în a cărei circumscripţie teritorială urmează să-şi aibă sediul filiala. Dispoziţiile art.8-11 sunt aplicabile în mod corespunzător.

     Autor: Comisia juridică.


	      Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000.
     Pentru îndreptarea unei erori materiale.
	Camera Deputaţilor

	15.
	CAPITOLUL III

Organizarea şi funcţionarea asociaţiei pensionarilor

	       Titlul nemodificat.
	
	

	16.
	      Art.13.-
Organele asociaţiei pensionarilor sunt:


a)
conferinţa naţională;


b)
comitetul asociaţiei;


c)
comisia de cenzori;


d)
biroul executiv, în cazul asociaţiilor cu peste 3.000 de membri.


	       Art.13.-
Organele asociaţiei pensionarilor sunt:


a)
adunarea generală;
      b)
- Text nemodificat;

      c)
- Text nemodificat;

      d)
- Text nemodificat.
      Autori: Comisia juridică,  deputat Smaranda Dobrescu şi                                                                            deputat Kerekes Karoly.
	      Denumirea de „adunare generală” este mai adecvată şi în măsură să evite confuziile referitoare la natura sa juridică.
	Camera Deputaţilor

	17.
	      Art.14.-
(1)
Conferinţa naţională este organul de conducere a asociaţiei, alcătuit din totalitatea membrilor săi.


(2)
 În exercitarea competenţei sale, conferinţa naţională are următoarele atribuţii:


a)
stabilirea strategiei şi a obiectivelor generale ale asociaţiei pensionarilor;


b)
aprobarea bugetului de venituri şi cheltuieli şi a bilanţului contabil;


c)
alegerea şi revocarea membrilor comitetului asociaţiei;


d)
alegerea şi revocarea membrilor comisiei de cenzori;


e)
modificarea statutului;


f)
dizolvarea şi lichidarea asociaţiei, precum şi stabilirea destinaţiei bunurilor rămase după lichidare;


g)
orice alte atribuţii prevăzute în prezenta lege şi în statut.

     (3)
Schimbarea sediului poate fi hotărâtă de către comitetul asociaţiei.


(4)
Conferinţa naţională se întruneşte o dată la doi ani şi are drept  de  control  permanent asupra organelor prevăzute la art.13 lit.b) şi c).


(5)
Regulile privind organizarea şi funcţionarea conferinţei naţionale se stabilesc prin statut şi regulamente.


	       Art.14.-
(1)
Adunarea generală este organul de conducere a asociaţiei, alcătuit din totalitatea membrilor săi.


(2)
 În exercitarea competenţei sale, adunarea generală are următoarele atribuţii:

      a)
stabilirea obiectivelor generale ale asociaţiei pensionarilor;

      b)
- Text nemodificat;

     c)
- Text nemodificat;

     d)
- Text nemodificat;

     e)
- Text nemodificat;

    f)
- Text nemodificat;

      g)
- Text nemodificat.

     (3)
-Text nemodificat
     (4)
Adunarea generală se întruneşte o dată la doi ani şi are drept  de  control  permanent asupra organelor prevăzute la art.13 lit.b) şi c).

    (5)
Regulile privind organizarea şi funcţionarea adunării generale se stabilesc prin statut şi regulamente.

     Autor: Comisia juridică.

	     Denumirea de „adunare generală” este mai adecvată şi în măsură să evite confuziile referitoare la natura sa juridică.
	Camera Deputaţilor

	18.
	       Art.15.-
Hotărârile luate de conferinţa naţională, în limitele legii şi ale statutului, sunt obligatorii şi pentru membrii care nu au luat parte la conferinţă sau au votat împotrivă.


	      Se elimină.


     Autor: Comisia juridică.
	     Textul a fost apreciat ca nefiind necesar a fi inclus într-un proiect de lege.
	Camera Deputaţilor

	19.
	      Art.16.-
(1)
Comitetul asociaţiei asigură punerea în executare a hotărârilor conferinţei naţionale.


(2)
Pot fi aleşi în comitetul asociaţiei sau în comisia de cenzori pensionarii care au capacitate deplină de exerciţiu şi nu au executat o pedeapsă complimentară de interzicere a dreptului de a ocupa o funcţie sau de a exercita o profesie.


(3)
În exercitarea competenţei sale, comitetul asociaţiei are următoarele atribuţii principale:


a)
prezintă adunării generale raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectul programelor asociaţiei;


b)
încheie acte juridice, în numele şi pe seama asociaţiei;


c)
îndeplineşte orice alte atribuţii prevăzute în statut sau stabilite de conferinţă.

(4)
Regulile generale privind organizarea şi funcţionarea comitetului asociaţiei se stabilesc prin statut. Comitetul asociaţiei îşi poate elabora un regulament intern de funcţionare.


	     Art.15.-
(1)
Comitetul asociaţiei asigură punerea în executare a hotărârilor adunării generale.


(2)
Pot fi aleşi în comitetul asociaţiei sau în comisia de cenzori pensionarii care au capacitate deplină de exerciţiu şi nu au antecedente penale.

      (3)
În exercitarea competenţei sale, comitetul asociaţiei are următoarele atribuţii principale:


a)
- Text nemodificat;

      b)
încheie acte juridice, în numele asociaţiei şi pentru aceasta;


c)
îndeplineşte orice alte atribuţii prevăzute în statut sau stabilite de adunarea generală.


(4)
-Text nemodificat
  Autor: Comisia juridică  şi deputat Ion Neagu.
	    Prin renumerotare, art. 16 devine art.15.
      Pentru a se evita accederea la funcţiile de conducere ale asociaţiei de pensionari a celor cu antecedente penale.
     Pentru acurateţea textului.
	Camera Deputaţilor

	20.
	       Art.17.-
Comitetul asociaţiei poate împuternici una sau mai multe persoane cu funcţii de execuţie, inclusiv persoane care nu au calitatea de asociat, pentru a exercita atribuţiile prevăzute la art.16 alin.(3) lit.b).


	      Art.16.- Comitetul asociaţiei poate împuternici una sau mai multe persoane cu funcţii de execuţie, inclusiv persoane care nu au calitatea de asociat, pentru a exercita atribuţiile prevăzute la art.15 alin.(3) lit.b).
      Autor: Comisia juridică.
  
	      Prin renumerotare, art. 17 devine art.16.
    Pentru corelare ca urmare a renumerotării articolelor.
	Camera Deputaţilor

	21.
	Art.18.-
(1)
Controlul financiar intern al asociaţiei pensionarilor este asigurat de comisia de cenzori.


(2)
În realizarea competenţei sale, comisia de cenzori îndeplineşte următoarele atribuţii principale:


a)
verifică modul în care este administrat patrimoniul asociaţiei pensionarilor;


b)
întocmeşte rapoarte, pe care le prezintă conferinţei naţionale;


c)
poate participa la şedinţele comitetului asociaţiei, fără drept de vot;

d)
îndeplineşte orice alte atribuţii prevăzute în statut sau stabilite de conferinţa naţională.


(3)
Comisia de cenzori este alcătuită dintr-un număr impar de membri. Membrii comitetului asociaţiei nu pot fi cenzori.


(4)
Regulile generale de organizare şi funcţionare a comisiei de cenzori sunt cele prevăzute în statutul asociaţiei. Comisia de cenzori îşi poate elabora un regulament intern de funcţionare.


	      Art.17.-(1) -Text nemodificat.

     (2)
În exercitarea competenţei sale, comisia de cenzori îndeplineşte următoarele atribuţii principale:


a)
- Text nemodificat;

      b)
întocmeşte rapoarte, pe care le prezintă adunării generale;


c)
- Text nemodificat;

      d)
îndeplineşte orice alte atribuţii prevăzute în statut sau stabilite de adunarea generală.
      (3)-Text nemodificat.
      (4)
Regulile generale de organizare şi funcţionare a comisiei de cenzori sunt cele prevăzute în statutul asociaţiei. Comisia de cenzori îşi poate elabora un regulament propriu de funcţionare.

      Autor: Comisia juridică.

	       Prin renumerotare, art. 18 devine art.17.
     Pentru acurateţea textului.

     Denumirea de „adunare generală” este mai adecvată şi în măsură să evite confuziile referitoare la natura sa juridică.
      Pentru rigoarea textului.

	Camera Deputaţilor

	22.
	CAPITOLUL IV

Modificarea actului constitutiv şi a statutului asociaţiei pensionarilor


	       Titlul nemodificat.
	
	

	23.
	     Art.19.-
(1)
Modificarea actului constitutiv şi/sau a statutului asociaţiei pensionarilor se face prin înscrierea modificării la Registrul asociaţiilor pensionarilor, aflat la grefa judecătoriei în a cărei circumscripţie teritorială îşi are sediul asociaţia, cu aplicarea corespunzătoare a prevederilor art.8-11.


(2)
Cererea de înscriere a modificării va fi însoţită de procesul-verbal al conferinţei naţionale, iar în cazul modificării sediului, de procesul-verbal al şedinţei comitetului asociaţiei.


(3)
Demersurile pentru înscrierea modificării se întreprind de comitetul asociaţiei.
     (4)
Menţiunea privitoare la schimbarea sediului se va opera, dacă este cazul, atât în Registrul asociaţiilor pensionarilor, aflat la grefa judecătoriei în a cărei circumscripţie teritorială se află vechiul sediu, cât şi în Registrul asociaţiilor pensionarilor, aflat la grefa judecătoriei în a cărei circumscripţie teritorială se află noul sediu. În acest scop, o copie după încheierea prin care s-a dispus schimbarea sediului va fi comunicată, din oficiu, judecătoriei în a cărei circumscripţie teritorială urmează să-şi stabilească noul sediu.
	     Art.18.-
(1)
Modificarea actului constitutiv sau a statutului asociaţiei pensionarilor se face prin înscrierea modificării la Registrul asociaţiilor şi fundaţiilor, aflat la grefa judecătoriei în a cărei circumscripţie teritorială îşi are sediul asociaţia, cu aplicarea corespunzătoare a dispoziţiilor art.8-11.

      (2) Cererea de înscriere a modificării va fi însoţită de procesul-verbal al adunării generale, iar în cazul modificării sediului, de procesul-verbal al şedinţei comitetului asociaţiei.

     (3)- Text nemodificat.
      (4)
Menţiunea privitoare la schimbarea sediului se va opera, dacă este cazul, atât în Registrul asociaţiilor şi fundaţiilor, aflat la grefa judecătoriei în a cărei circumscripţie teritorială se află vechiul sediu, cât şi în Registrul asociaţiilor şi fundaţiilor, aflat la grefa judecătoriei în a cărei circumscripţie teritorială se află noul sediu. În acest scop, o copie după încheierea prin care s-a dispus schimbarea sediului va fi comunicată, din oficiu, judecătoriei în a cărei circumscripţie teritorială urmează să-şi stabilească noul sediu.

       Autor: Comisia juridică.

	     Prin renumerotare, art. 19 devine art.18.
      Pentru consecvenţă în exprimare.
     Asociaţiile pensionarilor urmează a fi înscrise în registrele asociaţiilor şi fundaţiilor întocmite în temeiul O.G. 26/2000.
	Camera Deputaţilor

	24.
	CAPITOLUL V

Forme de asociere


	     Titlul nemodificat.
	
	

	25.
	      Art.20.-
(1)
Mai multe asociaţii de pensionari, dar nu mai puţin de 10, care au personalitate juridică, se pot constitui într-o federaţie. Hotărârea privind constituirea federaţiei sau de afiliere la o federaţie constituită se adoptă de comitetele asociaţiilor.


(2)
Federaţia pensionarilor dobândeşte personalitate juridică proprie şi funcţionează în condiţiile prevăzute de prezenta lege pentru asociaţiile de pensionari, condiţii care li se aplică în mod corespunzător, cu excepţiile stabilite în prezentul capitol.

(3)
Cererea de înscriere se soluţionează de tribunalul în a cărui circumscripţie teritorială urmează să-şi stabilească sediul federaţia pensionarilor.


	      Art.19.-(1)-Text nemodificat.



     (2)
Federaţia pensionarilor dobândeşte personalitate juridică proprie şi funcţionează în condiţiile prevăzute de prezenta lege pentru asociaţiile de pensionari, condiţii care i se aplică în mod corespunzător, cu excepţiile stabilite în prezentul capitol.

(3)- Text nemodificat.
       Autor: Comisia juridică.

	     Prin renumerotare, art. 20 devine art.19.
Pentru corectitudine gramaticală.
	Camera Deputaţilor

	26.
	      Art.21.-
(1)
Federaţia pensionarilor devine persoană juridică din momentul înscrierii sale în Registrul federaţiilor pensionarilor, aflat la grefa tribunalului prevăzut la art.20 alin.(3).

      (2)
Registrul federaţiilor pensionarilor prevăzut la alin.(1), este constituit conform  prevederilor Ordonanţei Guvernului nr.26/2000 şi ale Regulamentului privind organizarea Registrului asociaţiilor şi fundaţiilor, Registrului federaţiilor şi Registrului naţional al persoanelor juridice fără scop patrimonial, aprobat prin Ordinul ministrului justiţiei nr.954/B/C din 26 aprilie 2000.


(3)
Asociaţiile pensionarilor care constituie o federaţie a pensionarilor îşi păstrează personalitatea juridică şi patrimoniul propriu.


	     Art.20.-
(1)
Federaţia pensionarilor devine persoană juridică din momentul înscrierii sale în Registrul federaţiilor, aflat la grefa tribunalului prevăzut la art.19 alin.(3), constituit conform  prevederilor Ordonanţei Guvernului nr.26/2000, cu modificările şi completările ulterioare.

      (2) – Se elimină.
       (2)
- Text nemodificat.
       Autor: Comisia juridică.

	       Prin renumerotare, art. 21 devine art.20.
        Federaţiile pensionarilor urmează a fi înscrise în registrele federaţiilor întocmite în temeiul O.G. 26/2000.
      Pentru corelare, ca urmare a renumerotării articolelor.

       Ca urmare a modificărilor aduse la alin.(1), textul alin.(2) nu se mai justifică.

      Prin renumerotare. alin.(3) devine alin.(2), cu textul nemodificat.
	Camera Deputaţilor

	27.
	       Art.22.-Organele federaţiei sunt:


a)congresul naţional;


b)consiliul naţional;


c)comitetul director;


d)biroul permanent;


e)comisia de cenzori.
	       Art.21.-Text nemodificat.

	       Prin renumerotare, art. 22 devine art.21.
	

	28.
	       Art.23.-
Atribuţiile şi modul de funcţionare a organelor de conducere ale federaţiei se stabilesc prin statutul şi reglementele proprii, aprobate de congresul naţional.


	       Art.22.-
Atribuţiile şi modul de funcţionare a organelor de conducere ale federaţiei se stabilesc prin statutul şi regulamentele proprii, aprobate de congresul naţional.

    Autor: deputat Ştefan Cazimir.
	       Prin renumerotare, art. 23 devine art.22.
Pentru îndreptarea unei erori materiale.
	Camera Deputaţilor

	29.
	       Art.24.-
(1)
Sunt reprezentative la nivel naţional federaţiile care au în structura lor cel puţin 20 de organizaţii judeţene, cu cel puţin 75.000 de membri cotizanţi.


(2)
Organizaţiile prevăzute la alin.(1) sunt singurele autorizate să includă în denumirea lor cuvintele naţional şi/sau din România.


	    Art.23.-(1)
-Text nemodificat.

       (2)
Organizaţiile prevăzute la alin.(1) sunt singurele autorizate să includă în denumirea lor cuvintele naţional şi din România.

     Autor: deputat Ştefan Cazimir.

	      Prin renumerotare, art. 24 devine art.23.

     Pentru acurateţea textului.


	Camera Deputaţilor

	30.
	       Art.25.-
Reprezentarea pensionarilor în faţa autorităţilor publice centrale se asigură de federaţiile reprezentative la nivel naţional. Acestea îşi delegă reprezentanţii în organismele instituţiilor de stat prevăzute de lege, care au atribuţii de interes pentru pensionari.


	        Art.24.-
Reprezentarea pensionarilor în faţa autorităţilor publice centrale se asigură de federaţiile reprezentative la nivel naţional. Acestea îşi deleagă reprezentanţii în organismele instituţiilor de stat prevăzute de lege, care au atribuţii vizând interesul  pensionarilor.
      Autor: deputat Ştefan Cazimir.
	       Prin renumerotare, art. 25 devine art.24.

      Pentru acurateţea textului.


	Camera Deputaţilor

	31.
	       Art.26.-
Federaţiile pensionarilor constituite prin asociere se pot afilia la organizaţiile internaţionale al pensionarilor şi, în spiritul solidarităţii dintre generaţii, pot fi sprijinite în activitatea lor de confederaţiile sindicale ale salariaţilor.


	       Art.25.- 
Federaţiile pensionarilor constituite prin asociere se pot afilia la organizaţiile internaţionale ale pensionarilor şi, în spiritul solidarităţii dintre generaţii, pot fi sprijinite în activitatea lor de confederaţiile sindicale ale salariaţilor.
      Autor: deputat Ştefan Cazimir.

	      Prin renumerotare, art. 26 devine art.25.

Pentru corectitudine gramaticală..


	Camera Deputaţilor

	32.
	     Art.27.-
Federaţiile pot să editeze şi să tipărească publicaţii proprii.


	      Art.26.-
Text nemodificat.

	      Prin renumerotare, art. 27 devine art.26.


	

	33.
	      Art.28.-
În cazul dizolvării federaţiei pensionarilor, dacă nu se prevede altfel în statut, bunurile rămase în urma lichidării se transmit, în cote egale, către persoanele juridice constituente.


	       Art.27.-
În cazul dizolvării federaţiei pensionarilor, dacă în statut nu se prevede altfel, bunurile rămase în urma lichidării se transmit, în cote egale, către persoanele juridice constituente.

      Autor: deputat Ştefan Cazimir.
	       Prin renumerotare, art. 28 devine art.27.

Pentru îmbunătăţirea redactării textului.
	Camera Deputaţilor

	34.
	CAPITOLUL VI

Veniturile


	       Titlul nemodificat.
	
	

	35.
	       Art.29.-
Veniturile asociaţiilor pensionarilor se constituie din:


a)
cotizaţiile membrilor;


b)
dobânzile şi dividendele rezultate din plasarea sumelor disponibile, în condiţiile legii;


c)
dividendele societăţilor comerciale înfiinţate de asociaţia pensionarilor;


d)
venituri realizate din activităţi economice directe;


e)
donaţii, sponsorizări sau legate;


f)
resurse obţinute de la bugetul de stat şi/sau de la bugetele locale;


g)
alte venituri prevăzute de lege.


	      Art.28.-
Veniturile asociaţiilor pensionarilor se constituie din:

     a)
- Text nemodificat;

      b)
- Text nemodificat;

      c)
- Text nemodificat;

      d)
- Text nemodificat;

     e)
- Text nemodificat;

     f)
resurse obţinute de la bugetul de stat sau de la bugetele locale;


g)
- Text nemodificat.

     Autor: deputat Ştefan Cazimir.

	      Prin renumerotare, art. 29 devine art.28.

    Pentru corectitudine gramaticală.


	Camera Deputaţilor

	36.
	      Art.30.-
(1)
Asociaţia pensionarilor, potrivit legii şi statutului propriu, poate:


a)
să organizeze şi să administreze, în interesul membrilor săi, cluburi, biblioteci şi magazine de tip economat;

b)
să constituie case de ajutor reciproc pentru pensionari, în condiţiile legii şi ale statutului propriu;


c)
să sprijine material, în funcţie de posibilităţi, asociaţii proprii;


d)
să editeze şi să tipărească publicaţii proprii.


(2)
Veniturile obţinute din activităţile prevăzute la alin.(1) se utilizează pentru realizarea scopului asociaţiei pensionarilor.


	       Art.29.-
(1)
Asociaţia pensionarilor, în condiţiile legii şi ale  statutului propriu, poate:


a)
să organizeze şi să administreze, în interesul membrilor săi, cluburi, biblioteci şi magazine de tip economat;

b)
să constituie case de ajutor reciproc pentru pensionari;

      c)
să-şi sprijine material membrii, în funcţie de posibilităţi;

      d)
- Text  nemodificat.

       (2) -Text nemodificat.
     Autor: deputat Ştefan Cazimir.
	     Prin renumerotare, art. 30 devine art.29.

      Pentru acurateţea textului.


	Camera Deputaţilor

	37.
	      Art.31.-
Asociaţia pensionarilor poate desfăşura orice alte activităţi economice directe, dacă acestea au caracter accesoriu şi sunt în strânsă legătură cu scopul principal al acesteia.


	       Art.30.-
Asociaţia pensionarilor poate desfăşura orice alte activităţi economice directe, dacă acestea au caracter accesoriu şi sunt în strânsă legătură cu scopul său principal.
      Autor: deputat Ştefan Cazimir.
	      Prin renumerotare, art. 31 devine art.30.

     Pentru acurateţea textului.


	Camera Deputaţilor

	38.
	      Art.32.-
Veniturile federaţiilor pensionarilor provin din:


a)
cota din cotizaţii prevăzută în statutele proprii, primită de la asociaţiile componente;


b) donaţii, sponsorizări sau legate;


c) vânzarea publicaţiilor proprii;


d) resurse obţinute de la bugetul de stat;


e) alte venituri prevăzute de lege.


	      Art.31.- Text nemodificat.
	     Prin renumerotare, art. 32 devine art.31.


	

	39.
	CAPITOLUL VII

Relaţiile cu autorităţile publice


	      Titlul nemodificat.
	
	

	40.
	        Art.33.-
(1)
Autorităţile administraţiei publice locale vor sprijini asociaţiile şl federaţiile pensionarilor, constituite în temeiul prezentei legi, prin punerea la dispoziţia acestora,  în funcţie de posibilităţi, a unor spaţii corespunzătoare funcţionării lor.


(2)
Autorităţile administraţiei publice locale întocmesc, la cererea asociaţiilor pensionarilor, liste de prioritate pentru atribuirea spaţiilor prevăzute la alin.(1).


(3)
Pentru spaţiile din fondul locativ de stat, folosite de asociaţiile şi federaţiile pensionarilor ca sedii şi cluburi, se va percepe chiria minimă stabilită prin hotărârile consiliilor judeţene şi locale sau ale Consiliului General al Municipiului Bucureşti.


	      Art.32.- Text nemodificat.
	      Prin renumerotare, art. 33 devine art.32.


	

	41.
	       Art.34.-
Asociaţiile şi federaţiile pensionarilor pot dobândi, cu titlu gratuit sau cu titlu oneros, orice bunuri mobile şi imobile, necesare realizării scopului pentru care sunt înfiinţate.
	       Art.33.- Text nemodificat.
	      Prin renumerotare, art. 34 devine art.33.


	

	42.
	       Art.35.-
Autorităţile publice sunt obligate să pună la dispoziţia asociaţiilor şi federaţiilor pensionarilor informaţiile de interes public, în condiţiile legii.


	       Se elimină.
       Autor: Comisia juridică
	       Textul nu este necesar, obligaţia reţinută în sarcina autorităţilor publice fiind prevăzută în acte normative în vigoare.
	Camera Deputaţilor

	43.
	      Art.36.-
Dizolvarea şi lichidarea unei asociaţii ori federaţii a pensionarilor se face prin aplicarea în mod corespunzător a prevederilor Cap.IX. - Dizolvarea şi lichidarea din Ordonanţa Guvernului nr.26/2000, cu modificările şi completările ulterioare.
	       Art.34.- Text nemodificat
	     Prin renumerotare, art. 36 devine art.34.


	

	44.
	CAPITOLUL VIII

Registrul naţional al asociaţiilor şi federaţiilor pensionarilor


	      Se elimină.
      Autor: Comisia juridică.
	
	

	45.
	
Art.37.-
(1)
Registrul naţional al asociaţiilor şi federaţiilor pensionarilor este constituit conform prevederilor Ordonanţei Guvernului nr.26/2000 şi ale Regulamentului privind organizarea Registrului asociaţiilor şi fundaţiilor, Registrului federaţiilor şi Registrului naţional al persoanelor juridice fără scop patrimonial, aprobat prin Ordinul ministrului justiţiei nr.954/B/C din 26 aprilie 2000, în scopul evidenţei centralizate a acestora.

(2)
Registrul naţional al asociaţiilor şi federaţiilor pensionarilor se ţine de către Ministerul Justiţiei, prin direcţia de specialitate.


	      Se elimină
        Autor: Comisia juridică.
	       Textul Cap.VIII şi al art.37,  nu se mai justifică, luând în considerare modificările operate de Comisie în textul proiectului de lege.
	Camera Deputaţilor

	46.
	CAPITOLUL IX

Dispoziţii tranzitorii şi finale


	CAPITOLUL VIII
Dispoziţii tranzitorii şi finale


	     Prin renumerotare, Cap.IX devine Cap.VIII.
	Camera Deputaţilor

	47.
	      Art.38.-
Prezenta lege intră în vigoare în termen de  60 de zile de la data publicării în Monitorul Oficial al României, Partea I.
	      Art.35.-Text nemodificat.

	      Prin renumerotare, art. 38 devine art.35.


	

	48.
	       Art.39.-
În termenul prevăzut la art.38, Ministerul Justiţiei va stabili forma şi conţinutul certificatelor de înscriere prevăzute la art.11 alin.(1), precum  şi condiţiile de eliberare a dovezii prevăzute la art.6 alin.(2) lit.d).
	       Se elimină.
     Autor: Comisia juridică.
	      Textul nu se mai justifică, luând în considerare modificările operate de Comisie în textul proiectului de lege.
	Camera Deputaţilor

	49.
	     Art.40.-
(1)
Asociaţiile şi federaţiile pensionarilor, constituite până la data intrării în vigoare a prezentei legi, îşi păstrează personalitatea juridică legal dobândită, denumirea şi forma de organizare.


(2)
În vederea constituirii Registrului naţional prevăzut la art.37, instanţele judecătoreşti sunt obligate să transmită Ministerului Justiţiei, în termenul prevăzut la art.38, copii după registrele asociaţiilor pensionarilor, precum şi după registrele federaţiilor pensionarilor, aflate la grefa acestora.
	    Art.36.-
Asociaţiile şi federaţiile pensionarilor, constituite până la data intrării în vigoare a prezentei legi, îşi păstrează personalitatea juridică legal dobândită, denumirea şi forma de organizare.

     (2) – Se elimină.
      Autor: Comisia juridică.

	      Prin renumerotare, art. 40 devine art.36.

      Textul alin.(2) nu se mai justifică, luând în considerare modificările operate de Comisie în textul proiectului de lege.

	50.
	    Art.41.-
Cererile formulate în faţa instanţelor judecătoreşti de către o asociaţie sau federaţie a pensionarilor, precum şi actele de procedură întocmite de către acestea sunt scutite de la plata taxei de timbru.


	       Art.37.- Text nemodificat.

	       Prin renumerotare, art. 41 devine art.37.


	

	51.
	      Art.42.-
În termen de 90 de zile de la data intrării în vigoare a prezentei legi, organizaţiile de pensionari, indiferent de modalitatea în care funcţionează sau au dobândit personalitate juridică, vor pune de acord statutele proprii cu prevederile prezentei legi.


	       Art.38.- Text nemodificat
	      Prin renumerotare, art. 42 devine art.38.


	


ANEXA nr. II 
AMENDAMENTE RESPINSE

	Nr.

crt.
	Text adoptat de Senat
	Amendamentul propus 
şi autorul acestuia
	Motivare

1. Argumente pentru susţinere

2. Argumente pentru respingere


	Camera decizională

	1.
	
Art.1.-

……………………………



(3)
Un pensionar nu poate face parte, în acelaşi timp, din mai multe asociaţii ale pensionarilor.
	     Alin. (3) al art. 1 se elimină.
     Autor: deputat Kerekes Karoly.
	1. Se apreciază că textul în cauză îngrădeşte dreptul la liberă asociere.

2. Dreptul la liberă asociere nu este afectat, pensionarii putând adera şi la alte asociaţii instituite conform legislaţiei în vigoare.

	2.
	      Art.6.-


……………………………….
(2)
Cererea de înscriere va fi însoţită de următoarele documente:


a) actul constitutiv;

b) statutul asociaţiei;

c) acte doveditoare ale sediului şi patrimoniului iniţial;

d)
dovada eliberată de Ministerul Justiţiei privind disponibilitatea denumirii noii asociaţii.


	      Art.6.-


……………………………….

      (2)
Cererea de înscriere va fi însoţită de următoarele documente:


a)
actul constitutiv;

b)
statutul asociaţiei;

c)
acte doveditoare ale sediului şi patrimoniului iniţial;

d) dovada eliberată de Ministerul Justiţiei privind disponibilitatea denumirii noii asociaţii.
        e) avizul Ministerului Muncii, Solidarităţii Sociale şi Familiei.

      Autor: deputat Kerekes Karoly.

	1. Fundaţiile şi asociaţii trebuie să prezinte avizul ministerelor de resort.

2. Scopul proiectului de lege este eliminarea etapelor birocratice în procesul constituirii asociaţiilor pensionarilor.

	3.
	      Art.14.-


………………………………


(4)
Conferinţa naţională se întruneşte o dată la doi ani şi are drept de  control  permanent asupra organelor prevăzute la art.13 lit.b) şi c).

……………………………
	      Art.14.-


………………………………


(4)
Adunarea generală se întruneşte o dată pe an şi are drept de  control  permanent asupra organelor prevăzute la art.13 lit.b) şi c).

…………………………………..
      Autor: deputat Kerekes Karoly.
	1. Bugetul de venituri şi cheltuieli şi bilanţul contabil se întocmesc anual.
2. Prin vot Comisia a respins amendamentul, apreciindu-l ca nefiind necesar.

	4.
	
Art.27.-
Federaţiile pot să editeze şi să tipărească publicaţii proprii.


	     Art.27.- Se elimină.
      Autor: deputat Kerekes Karoly.
	1. Posibilitatea de a edita şi tipării publicaţii proprii ar trebui să fie general valabilă.
2. Este utilă menţionarea explicită a acestui drept pe care-l au federaţiile pensionarilor.

	5.
	      Art.33.-
(1)
Autorităţile administraţiei publice locale vor sprijini asociaţiile şl federaţiile pensionarilor, constituite în temeiul prezentei legi, prin punerea la dispoziţia acestora,  în funcţie de posibilităţi, a unor spaţii corespunzătoare funcţionării lor.


(2)
Autorităţile administraţiei publice locale întocmesc, la cererea asociaţiilor pensionarilor, liste de prioritate pentru atribuirea spaţiilor prevăzute la alin.(1).


 . . . . . . .. . . . . . . . . . . . . .

	      Art.33.-
(1)
Autorităţile administraţiei publice locale vor sprijini asociaţiile şl federaţiile pensionarilor, constituite în temeiul prezentei legi, prin punerea la dispoziţia acestora a unor spaţii corespunzătoare funcţionării lor.

      (2) – Se elimină.

. . . . . . . . . . . . . . . . . . . . . . . . . . 

      Autor: Comisia pentru administraţie publică, amenajarea teritoriului şi echilibru ecologic.
	1. Se instituie obligativitatea asigurării spaţiilor necesare.

2. Trebuie luate în considerare posibilităţile concrete pe care le au autorităţile administraţiei publice.

